**Vedlegg til speidergruppas årsberetning 2024**

**Kasserers beretning for 1. Langesund Sjøspeidergruppe 2024**

**Årsregnskap for 2024**

Regnskapet for speidergruppa i 2024 gjelder fra og med 1. januar til og med 31. desember 2024. Speidergruppa har ved avslutning av årsregnskapet for 2024 ingen gjeld eller ubetalte regninger med forfall i 2024. Speidergruppa har heller ingen utestående krav eller fordringer for 2024.

Speidergruppas resultatregnskap / årsregnskap for 2024 er satt opp i tråd med etablert praksis i speidergruppa og viser alle inntekter og utgifter speidergruppa har hatt i løpet av regnskapsåret. Utskrifter fra bankkontoene benyttes som underlag for regnskapet, hvor en bankbevegelse tildeles en aktivitet eller prosjekt for å vise kostnader og inntekter. Dette gjør at flere utbetalinger, for eksempel ved kjøp av varer og materiell egentlig kan høre til flere prosjekt. I disse tilfellene er kostnaden ført mot den aktiviteten med høyest kostnad.

Speidergruppa har ikke hatt egen regnskapsfører / kasserer i 2024, og har fulgt en praksis hvor gruppeleder står for oppfølging av regnskap. Dette er ikke i henhold til god regnskapsskikk, og speidergruppa har etter anbefaling fra Norges Speiderforbund innført tiltak for autorisasjon og godkjenning av kostnader ved at alle kostnader skal autoriseres av minst en leder i tillegg til gruppeleder/regnskapsfører.

Gruppestyret er etter reglene i Norges Speiderforbund gjensidig ansvarlig for at speidergruppa fører budsjett i henhold til regelverket. Regnskapet for 2024 gjennomgås på speidergruppas årsmøte i 2025 og godkjennes av gruppetinget.

**Verdier pr. 31.12.2024**

Ved utgangen av 2024 har speidergruppa en kontobeholdning på kr. 909.724,51. dette er en nedgang på -75.596,56 siden 1. januar. Endringen skyldes at gavetilskudd til nye seil som ble utbetalt i 2023 først kom til forfall for betaling i 2024.

I tillegg kommer verdien av materiell og båter. Speidergruppa eier selv flytebrygga og sjøboden i Kongshavn, i tillegg til alt inventar som motorer og utstyr. Speidergruppa eier også en mengde utstyr som er lagret på Speiderhuset som for eksempel telt, turmateriell, osv.

**Bankkontoer tilhørende speidergruppa**

Speidergruppa disponerer 4 kontoer i Skagerrak Sparebank:

|  |  |  |
| --- | --- | --- |
| **Konto** | **Beskrivelse** | **Saldo pr 31.12.2024** |
| Foreningskonto | Driftskonto for alle inn- og utbetalinger til og fra speidergruppa. Kontoen har et bankkort tilknyttet | 525.636,12 |
| Kapital «Sparekonto» | Sparekonto/høyrentekonto for oppsparte midler | 383.958,39 |
| Foreningskonto «Roverkonto» | Konto som det kan settes av midler til roverlaget og dedikerte aktiviteter. Evt overskudd overføres driftskonto ved årsslutt | 49,- |
| Foreningskonto «Leirkonto» | Konto som benyttes i forbindelse med leir og turer. Evt overskudd overføres driftskonto ved årsslutt. | 81,- |

Gruppeleder og troppsleder har kontofullmakt på speidergruppas kontoer, og gruppas bankkort benyttes av ledere og speidere til innkjøp av nødvendig materiell og utstyr, samt under turer og leire til løpende utgifter.

**Resultatregnskap for 2024**

Speidergruppas regnskap for 2024 (neste side) viser et regnskapsteknisk underskudd på -75.241 kr. Underskuddet skyldes betaling av tilskudd som ble gitt speidergruppa i 2023 i forbindelse med nye seil til flere båter, hvor faktura ikke ble sendt før i 2024. Underskuddet i 2024 må derfor ses i sammenheng med overskuddet (kr. 261.251) i 2023.

Regnskapet for 2024 viser også et betydelig overforbruk i driftsaktivitetene. Dette skyldes investeringer gjort på Gapahuken (ca 42.414 kr), som er ført mot driftsoppgaven siden gruppa ikke har egen aktivitet for Gapahuken.

Avviket mellom differanse kontobeholdning (-75.596,56) og regnskapet (-75.241) skyldes at leirkontoen som ble opprettet i 2023 ikke ble tatt med i regnskapet. Ved inngang 2024 hadde denne kontoen kr. 355,98 i saldo, som er ført inn i regnskapet for 2024.

|  |  |  |  |  |  |
| --- | --- | --- | --- | --- | --- |
| **INNTEKTER** |   |   |   |   |   |
|   | Note | Budsjett 2023 | Resultat 2023 | Budsjett 2024 | **Resultat 2024** |
| **Driftsinntekter** |   |   |   |   |  |
|  Lotteri og dugnadsinntekter |   | 50 000 | **66 181** | 75 000 | **60 941** |
|  Gaver og støtte |   | 100 000 | **330 030** | 50 000 | **82 781** |
|  Kontigenter NSF |   | 15 000 | **22 500** | 15 000 | **21 395** |
|  Turer, aktiviteter og leire |   |   | **106 938** | 0 | **35 672** |
|  Driftsinntekter |   |   | **1 132** |   | **19 345** |
|  Andre inntekter |   | 5 000 | **884** | 5 000 | **12 876** |
|  Renteinntekter |   | 4 000 | **13 327** | 15 000 | **18 307** |
| **Sum inntekter** |  | **174 000** | **540 993** | **160 000** | **251 318** |
|  |  |  |  |  |  |
| **UTGIFTER** |   |   |   |   |   |
|   | Note | Budsjett 2023 | Resultat 2023 | Budsjett 2024 | **Resultat 2024** |
| **Driftskostnader** |   |   |   |   |  |
|  Brygge |   | -20 000 | **-18 248** | -14 000 | **-9 456** |
|  Speiderhuset |   | -10000 | **0** | -10 000 | **-200** |
|  Båter |   | -192 000 | **-47 263** | -132 000 | **-102 056** |
|  Driftskostnader, gruppedrift |   | -20 000 | **-36 454** | -30 000 | **-65 780** |
|  Tur, aktiviteter og leire |   |   | **-77 033** |   | **-37 985** |
|  Lotteri- og dugnadsutgifter |   |   | **0** |   | **-227** |
|  Investeringer fra tilskudd og gaver |   |   | **-70 990** | -100 000 | **-71 275** |
|  Forsikringspremier |   | -25 000 | **-23 004** | -25 000 | **-23 621** |
|  Kontigenter NSF |   | -7 000 | **-6 750** | -7 000 | **-9 550** |
|  Andre utgifter (diverse) |   |   | **0** | -3 000 | **-6 408** |
| **Sum kostnader** |  | **-274000** | **-279 742** | **-321 000** | **-326 558** |
|  |  |  |  |  |  |
| **RESULTAT** |   |   |   |   |   |
|   | Note | Budsjett 2023 | Resultat 2023 | Budsjett 2024 | **Resultat 2024** |
| **Driftsresultat** |  | **-100 000** | **261 251** | **-161 000** | **-75 241** |

**OPPSUMMERING:**

Regnskapet for 2024 viser at speidergruppa har en tilfredsstillende økonomisk situasjon. Regnskapet bærer preg av nødvendig, men nøktern bruk av kapital for å opprettholde god tilstand på materiellet gruppa eier og tilby aktiviteter som er spennende og trygge for medlemmene.

Gruppetingets årsmøte anbefales å godkjenne regnskap for 2024 med revisors beretning.